|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Prijedloga Pravilnika o postupku jednostavne nabave** |
| **Grad Novska** **Upravni odjel za društvene djelatnosti, pravne poslove i javnu nabavu** |
| **Početak savjetovanja** **23. lipnja 2017.** | **Završetak savjetovanja****29. lipnja 2017.** |

**RAZLOG DONOŠENJA**

|  |
| --- |
| Pravni temelj za donošenje Pravilnika o postupku javne nabave je Zakon o javnoj nabavi ("Narodne novine" broj 120/16 – dalje u tekstu ZJN 2016).Radi usklađivanja s direktivama o javnoj nabavi Europske unije Hrvatski sabor donio je 9. prosinca 2016. godine Zakon o javnoj nabavi koji je objavljen u „Narodnim novinama“ broj 120/16, a stupio je na snagu 1. siječnja 2017. godine. Službeni skraćeni naziv novog Zakona o javnoj nabavi je ZJN 2016 . Stupanjem na snagu ZJN 2016 prestao je važiti Zakon o javnoj nabavi ("Narodne novine" broj 90/11, 83/13,143/13 i 13/14). Grad Novska je javni je naručitelj prema odredbi članka 6. ZJN 2016 i obveznik je primjene toga Zakona. Člankom 12. ZJN 2016 propisano je da se taj Zakon ne primjenjuje na nabavu robe i usluga te provedbu projektnih natječaja procijenjene vrijednosti manje od 200.000,00 kuna i radova procijenjene vrijednosti manje od 500.000,00 kuna.Za nabavu ispod navedenog financijskog praga, člankom 15. stavkom 1. ZJN 2016 uveden je naziv - jednostavna nabava. Člankom 15. stavkom 2. istoga Zakona propisano je da pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave te mogućnost primjene elektroničkih sredstava komunikacije.Navedeni opći akt te sve njegove kasnije promjene naručitelj je obvezan objaviti na internetskim stranicama. Sukladno odredbi članka 447. ZJN 2016, naručitelji su obvezni u roku od šest mjeseci od dana stupanja na snagu ZJN 2016 uskladiti svoje interne akte donesene na temelju članka 18. stavka 3. Zakona o javnoj nabavi ("Narodne novine", broj 90/11,83/13,143/13 i 13/14) s odredbama ZJN 2016, a akti koji ne budu usklađeni ex lege prestaju važiti istekom toga roka, tj. prestaju važiti 1. srpnja 2017. godine. Naime, prema odredbi članka 18. stavka 3. ranije važećeg Zakona o javnoj nabavi, naručitelji su bili u obvezi internim aktom urediti način provedbe nabave na koju se ne primjenjuju odredbe Zakona o javnoj nabavi. Slijedom navedene zakonske obveze, Gradonačelnik je donio Odluku o provedbi postupaka nabave roba, radova i usluga bagatelne vrijednosti, kojim je propisao postupke i pravila provedbe nabave ispod zakonskog financijskog praga. Odluka i sve njezine izmjene objavljene su na web stranici Grada Novske. Obzirom da je ZJN 2016 propisao da se radi o općem, a ne internom aktu, njegovo donošenje sada je u nadležnosti Gradskog vijeća Grada Novske.Slijedom zakonske obveze iz članka 447. ZJN 2016, a radi usklađivanja odredbi Odluke o provedbi postupaka nabave roba, radova i usluga bagatelne vrijednosti s odredbama ZJN 2016., Upravni odjel za društvene djelatnosti, pravne poslove i javnu nabavu izradio je tekst prijedloga Pravilnika o postupku jednostavne nabave koji će biti upućen Gradskom vijeću na usvajanje. |

Pozivamo predstavnike zainteresirane javnosti da najkasnije do 29. lipnja 2017. godine dostave svoje komentare na Nacrt Prijedloga Pravilnika o postupku jednostavne nabave, putem OBRASCA za savjetovanja na e-mail: sonja.marohnichorvat@novska.hr ili karolina.simicic@novska.hr.

Po završetku savjetovanja, svi pristigli doprinosi bit će javno dostupni na internetskoj stranici Grada Novske te priloženi uz prijedlog akta o kojem će raspravljati Gradsko vijeće Grada Novske.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi Nacrta Prijedloga Pravilnika o postupku jednostavne nabave.

Anonimni, uvredljivi i irelevantni komentari neće se objaviti.

**UPRAVNI ODJEL ZA DRUŠTVENE DJELATNOSTI,**

**PRAVNE POSLOVE I JAVNU NABAVU**